
Parlamentul  României

Camera  Deputaților

Comisia pentru industrii și servicii

București, 16.11.2021
                   Nr.4c-3/260/2021
AVIZ
asupra Propunerii legislative pentru modificarea şi completarea Legii nr.46/2008-Codul Silvic



În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru agricultură, silvicultură, industrie alimentară și servicii specifice, Comisiei juridice, de disciplină și imunități și Comisiei pentru mediu și echilibru ecologic, care sunt sesizate în fond, cu Propunerea legislativă pentru modificarea şi completarea Legii nr.46/2008-Codul Silvic, transmisă cu adresa nr. P.l.x. 184/2021 din 5 mai 2021, înregistrată la comisie sub nr.4c-3/260/2021 din 5 mai 2021.



Consiliul Legislativ, cu avizul nr.103/11.03.2021, avizează negativ propunerea legislativă.



Consiliul Economic și Social, cu adresa nr.2251/05.03.2021, și-a exprimat următoarele puncte de vedere:


a) reprezentanții părții patronale:



- 5 reprezentanții părții patronale au votat pentru avizarea favorabilă a proiectului de act normativ;

- 5 reprezentanții părții patronale au votat pentru avizarea nefavorabilă a proiectului de act normativ;



b) reprezentații părții sindicale:



- 6 reprezentanții părții sindicale au votat avizarea favorabilă a proiectului de act normativ;



- 4 reprezentanții părții sindicale au votat avizarea favorabilă a proiectului de act normativ cu unele observații;



- 5 reprezentanții părții sindicale au votat avizarea nefavorabilă a proiectului de act normativ;



c) reprezentanții asociațiilor și fundațiilor neguvernamentale ale societății civile au votat pentru avizarea nefavorabilă a proiectului de act normativ.


Guvernul României, prin actul nr.863/DPSG/29.04.2021, nu susține adoptarea inițiativei legislative.


Senatul, în calitate de primă Cameră sesizată, a respins propunerea legislativă în ședința din 26 aprilie 2021.



Propunerea legislativă are ca obiect de reglementare modificarea şi completarea Legii nr.46/2008, intervenţiile legislative vizând, potrivit expunerii de motive, crearea unui cadru legal ce permite amenajarea, dezvoltarea şi reabilitarea infrastructurii generale a zonelor turistice adiacente domeniilor schiabile, şi anume: crearea căilor de acces, alimentare cu apă, gaze, curent electric, canalizare, staţii de epurare şi de pompare a apelor uzate, parcări şi alte utilităţi necesare, amenajarea, dezvoltarea sau reabilitarea pârtiilor destinate practicării altor sporturi montane, de iarnă ori de vară, precum biatlon, bob, sanie, sărituri de la trambulină, a patinoarelor ori a altor amenajări sportive sau de agrement, construirea, extinderea, dezvoltarea sau reabilitarea structurilor de primire turistică (hoteluri, pensiuni, unităţi de alimentaţie publică), inclusiv drumurile de acces şi parcările. Suprafaţa maximă care ar putea face obiectul scoaterii definitive din fondul forestier, incluzând construcţia, accesul şi împrejmuirea este de maximum 30% din suprafaţa proprietăţii forestiere, în cazul proprietăţilor forestiere mai mari de 1000 m2 si de maximum 300 m2 din suprafaţa proprietăţii forestiere mai mică de 1000 m2.
Examinarea propunerii legislative a avut loc în ședința comisiei din 16 noiembrie 2021.
În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative.


Prin obiectul de reglementare și conținutul său, propunerea legislativă face parte din categoria legilor organice.



În conformitate cu prevederile art.75 din Constituția României, republicată, și ale art.92 alin.(9) pct.2 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

PREȘEDINTE,

Sándor Bende
Consilier parlamentar, Isabela-Patricia Robe

